钦定古今图书集成/历象汇编/庶征典/第017卷 > 《管窥辑要》 > 唐
## 钦定古今图书集成/历象汇编/庶征典/第017卷 > 《管窥辑要》 > 唐

### 高宗咸亨元年二月天鸣

按《唐书高宗本纪》：“咸亨元年二月丁巳，东南有声若
雷。”

### 中宗嗣圣二十一年〈即武后长安四年〉天阴晦

按：《五行志》，长安四年，“自九月霖雨阴晦，至于神龙元
年正月。”

### 元宗天宝十四载天鸣

按《唐书元宗本纪》：“天宝十四载五月，天有声于浙西。”

按《五行志》：天宝十四载五月，天鸣，声若雷。占曰：“人。”

《君有忧》，

### 顺宗永贞元年八月宪宗即位戊午天鸣

按《唐书宪宗本纪》：“永贞元年八月，顺宗诏立为皇帝，
乙巳即位。”戊午，天有声于西北。　按《五行志》，贞元二
十一年八月，天鸣在西北。〈按贞元二十一年即末贞元年〉

### 宪宗元和十二年正月天泣

按《唐书宪宗本纪》不载。　按《五行志》：元和十二年正
月乙酉，星见而雨。占曰：“无云而雨，是谓天泣。”

元和十五年正月，天常阴。

按《唐书宪宗本纪》不载。　按《五行志》，元和十五年正
月庚辰至于丙申，昼常阴晦，微雨雪，夜则晴霁。占曰：
“昼雾夜晴。”臣志得申。

### 文宗太和九年十一月戊辰天昼晦

按：《唐书文宗本纪》云云。

### 懿宗咸通七年八月辛卯天昼晦

按：《唐书懿宗本纪》云云。

咸通十四年七月，天阴晦。

按《唐书懿宗本纪》不载。　按《五行志》，“咸通十四年七
月，灵州阴晦。”

### 僖宗乾符六年天晦冥

按《唐书僖宗本纪》不载。　按《五行志》，“乾符六年秋多
云雾晦冥，自旦及禺中乃解。”

### 中和三年天鸣

按《唐书僖宗本纪》。“中和三年三月，天有声于浙西。”
按《五行志》。中和三年三月，浙西天鸣。声如转磨。无云
而雨。

### 光启二年夏天积阴十一月淮南昼晦

按《唐书僖宗本纪》不载。　按《五行志》，“光启元年秋，河
东大云雾。明年夏，昼阴积六十日。”　又按志，“二年十
一月，淮南阴晦雨雪。”至明年二月不解。

### 昭宗景福二年夏天久阴

按《唐书昭宗本纪》不载。　按《五行志》，“景福二年夏，连
阴四十馀日。”

### 天复二年三月庚戌昼晦

按：《唐书昭宗本纪》云云。